Ο π. Χαρίτων Πνευματικάκις ήταν Ελληνας Ιεραπόστολος, Θεολόγος και Αρχιμανδρίτης της Εκκλησίας της Ελλάδος και μέλος της Αδελφότης Θεολόγων «Ο Σωτήρ».

Βιογραφικά στοιχεία
-------------------

Ο κατά κόσμον Χαράλαμπος Πνευματικάκις ήταν το πρώτο από τα τρία παιδιά του Κωνσταντίνου και της Σταυρούλας Πνευματικάκι, ευσεβούς οικογένειας η οποία ήταν αγρότες. Γεννήθηκε το 1908 στο Παλαιλώνι της επαρχίας Αποκορώνου του νομού Χανίων, οικισμό της κοινότητας Κεφαλά, έξι χιλιόμετρα ανατολικά του Βάμου. Το έτος 1928 γράφεται στους πρωτοετείς φοιτητές της Θεολογικής Σχολής του Πανεπιστημίου Αθηνών. Εκεί συνδέθηκε στενά και συνεργάστηκε με το δυναμικό και πρωτοποριακό Αρχιμανδρίτη π. Σεραφείμ Παπακώστα προϊσταμένου της Αδελφότης Θεολόγων «Η Ζωή».Το έτος 1937 εντάσσεται στην Αδελφότητα Θεολόγων «Η Ζωή». Από το έτος 1937 και μέχρι το 1940 εργάζεται πολύπλευρα ως λαϊκός Ιεροκήρυκας στα Χανιά, το Ηράκλειο, τη Μυτιλήνη και τη Λάρισα. Το 1940 λαμβάνει τον πρώτο βαθμό της ιεροσύνης τον του διακόνου από τον *αείμνηστο Αρχιεπίσκοπος Αθηνών Χρύσανθος και και το 1945 χειροτονήθηκε ιερέας στη Έδεσσα. Διηκόνησε την Εκκλησία ως Ιεροκήρυκας στην Κοζάνη, στην Έδεσσα και στην Κατερίνη κοντά είκοσι χρόνια.Το 1958 Συνεχίζει το ίδιο δραστήρια και δυναμικά στην Ι.Μ. Πατρών. Το έτος 1961 αποχωρεί από την Αδελφότητα Θεολόγων «Η Ζωή» και εντάσσεται στην Αδελφότητα Θεολόγων «Ο Σωτήρ». Το 1972 ίδρυσε το Σύλλογο Ορθοδόξου Ιεραποστολής «Ο ΠΡΩΤΟΚΛΗΤΟΣ». Το 1973 συνταξιοδοτείται από την Ι.Μ. Πατρών ως ιεροκήκας και κλείνει ένα μεγάλο πολύεδρο, πολύμορφο και δημιουργικό έργο, που τον καταξίωσε στον Ελλαδικό χώρο.*

Ιεραποστολή στην Αφρική
-----------------------

Το έτος 1972 σε ηλικία 65 ετών ο π. Χαρίτων Πνευματικάκις φεύγει απο την Ελλάδα με προορισμό την Κανάνγκα στην λαική δημοκρατία του Ζαϊρ ,πρώην Κονγκό. Ο λόγος της αναχώρησης του για την Κανάγκα ήταν ο θάνατος του Ιεραποστόλου Αρχιμανδρίτη Χρυσοστόμου Παπασαραντοπούλου. Μετά την κοίμηση του π. Χρυσοστόμου το έργο στην Αφρική είχε μείνει ακέφαλο.

Έτσι ο π. Χαρίτων στις 9 Ιουλίου 1972 ήταν κιόλας στην Κανάνγκα. *Εκεί βρήκε μία υποτυπώδης ομάδα τριάντα πιστών».* *Ο μακαριστός π. Χρυσόστομος έμεινε λίγο εκεί, και επισυμβάσης της εκδημίας του, δεν μπόρεσε να κάνει τίποτε περισσότερο. Δε φοβήθηκε τίποτα, και δεν έφυγε, έμεινε στο Ζαΐρ για τη μικρή ζύμη των τριάντα ορθόδοξων ψυχών, και μ’ αυτήν ως βάση ξεκίνησε. Μόνη βοηθός και συνεργάτισσα βασική, η ακούραστη αδελφή νοσοκόμος Όλγα Παπασαράντου, που λίγα χρόνια πριν είχε σπεύσει στην Αφρική ανταποκρινόμενη στις εκκλήσεις του π. Χρυσοστόμου. Στον οποίο, αφού του στάθηκε ως τις τελευταίες του στιγμές, και τον παρέδωσε στην κατάπαυση του Κυρίου, αποφάσισε να μείνει εκεί, και να συνεχίσει με τον ίδιο ζήλο και την όλως πολύτιμη πείρα της κοντά στον π. Χαρίτωνα. Αγία ψυχή, γυναίκα πλάι στον πόνο και τον άρρωστο από τα νιάτα της, και τώρα σε προσφορά πολλών υπηρεσιών στην ιεραποστολή. Οι τριάντα ψυχές των ορθοδόξων τα πρώτα εφτά χρόνια γίνονται δυο χιλιάδες.*

Το έργο του
-----------

* Το 1972 βρήκε 30 όρθοδοξους Χριστιανούς και με την βοήθεια του Θεού τους αύξησε σε 30.000
* Έχτισε Ναούς
* 12 πνευματικά του παιδιά ιθαγενείς χειροτονήθηκαν κληρικοί
* Δημιούργησε Ιατρείο της Ιεραποστολής
* Δημιούργησε τα εκπαιδευτήρια Φως ΅Εθνών
* Στον χώρο του Ιεραποστολικού κλιμακίου χτίστηκε ναός του Αγίου Ανδρέου του πρωτοκλήτου
* Δημιούργησε αίθουσες κατηχητικών και πνευματικών συγκεντρώσεων
* Βιβλιοθήκη – αναγνωστήριο
* Κατοικίες του ιεραποστολικού κλιμακίου
* Κτίριο Σεμιναρίου, για την κατάρτιση στελεχών από μακρινές περιοχές
* Ξενώνας 50 κλινών
* Κατοικίες ιθαγενών κληρικών
* Εργαστήρια,
* Αποθήκες
* Ένα εκ των παιδιών που βάπτισε ο π. Χαρίτων Πνευματικάκις έγινε κληρικός και στις 2 Φεβρουαρίου του 2022 χειροτονήθηκε Αρχιερέας. Ο Ο Σεβασμιώτατος Μητροπολίτης Κανάγκας κ. Χαρίτων Ilunga Musungayi, (κατά κόσμον Παῦλος Ilunga) έγινε ο πρώτος ιθαγενής Μητροπολίτης Κανάγκας.

*Η κοίμηση του*
---------------

*Αναλώθηκε στο να κηρυχθεί «το Ευαγγέλιον πάση τη κτίσει», η Ορθοδοξία «εις την οικουμένη». Στην Κανάγκα ο π. Χαρίτων παρέμεινε συνεχώς 25 χρόνια μέχρι την κοίμησή του. Στις 29 Μαρτίου 1998 ο π. Χαρίτων αφήνει την τελευταία του πνοή στην Κανάγκα και τα τετλευταία του λόγια ήταν « Χτυπάτε τις καμπάνες της Ορθοδοξίας, σε όλη την Αφρική, σε όλη την Αφρική…χτυπάτε τις καμπάνες της Ορθοδοξίας,της Ορθοδοξίας.» Κάθε Χρόνο τιμάται η μέρα της κοιμήσεως του Φλογερού Ιεραποστόλου στην Κανάγκα με μεγάλη συγκίνηση*.

Συγγραφικό έργο
---------------

Ο Πρωτόκλητος Απόστολος Ανδρέας

ΟΙ Καμπάνες των Χριστουγέννων

Παραπομπές
----------

1. ↑  «Χειροτονήθηκε ο νέος Μητροπολίτης Κανάγκας Χαρίτων (ΦΩΤΟ)». *ROMFEA*. Ανακτήθηκε στις 5 Δεκεμβρίου 2023.
2. ↑  «Μνήμη του Ιεραποστόλου π. Χαρίτωνος Πνευματικάκη». *ROMFEA*. Ανακτήθηκε στις 5 Δεκεμβρίου 2023.

Πηγές
-----

* *Αρχιμανδρίτης Χρυσόστομος Παπασαραντόπουλος*, αναμνηστικός τόμος Ελληνικής Εταιρείας Ορθοδόξου Εξωτερικής Ιεραποστολής, Θεσσαλονίκη 1974. Επιμέλεια: Π. Δ. Παπαδημητρακόπουλου
* *Στην Αφρική για το Χριστό ο Αρχιμανδρίτης Χρυσόστομος Παπασαρντόπουλος*, αρχιμ. Χαρίτων Πνευματικάκις